CELEX: 62005TJ0221
Language: sl
Date: 2008-07-08
Title: Sodba Sodišča prve stopnje (tretji senat) z dne 8. julija 2008.#Huvis Corp. proti Svetu Evropske unije.#Damping - Uvoz rezanih poliestrskih vlaken s poreklom iz Koreje - Uredba, s katero se končuje začasni vmesni pregled - Uporaba metode, ki se razlikuje od tiste, ki je bila uporabljena med prvotno preiskavo - Nujnost spremembe okoliščin - Prilagoditev, ki se zahteva zaradi stroškov kredita - Rok plačila - Dokazno breme - Načelo dobrega upravljanja - Člen 2(10)(b) in (g) ter člen 11(9) Uredbe (ES) št. 384/96.#Zadeva T-221/05.

Sodba Sodišča prve Stopnje (tretji senat) z dne 8. julija 2008 – Huvis proti Svetu
      (Zadeva T-221/05)
      „Damping – Uvoz rezanih poliestrskih vlaken s poreklom iz Koreje – Uredba, s katero se končuje začasni vmesni pregled – Uporaba metode, ki se razlikuje od tiste, ki je bila uporabljena med prvotno preiskavo – Nujnost spremembe okoliščin – Prilagoditev, ki se zahteva zaradi stroškov kredita – Rok plačila – Dokazno breme – Načelo dobrega upravljanja – Člen 2(10)(b) in (g) ter člen 11(9) Uredbe (ES) št. 384/96“
      1.                     Skupna trgovinska politika – Zaščita pred dampingom – Postopek ponovne preiskave – Sprememba metode izračuna zneska prilagoditve,
            ki se opravi na podlagi obdavčenja uvoza in posrednih davkov (Uredba Sveta (ES) št. 384/96, členi 2(10), 11(9) in 17) (Glej
            točke 39, 41, 42, od 48 do 51, 55 in 60.)
      2.                     Skupna trgovinska politika – Zaščita pred dampingom – Stopnja dampinga – Predlog za prilagoditev na podlagi člena 2(10)(g)
            Uredbe št. 384/96 – Dokazno breme (Listina Evropske unije o temeljnih pravicah, člen 41; Sporazum v zvezi z izvajanjem člena VI
            Splošnega sporazuma o carinah in trgovini, „Protidampinški zakonik“ iz leta 1994, člen 2(4), Uredba Sveta (ES) št. 384/96,
            člen 2(10)(g)) (Glej točke od 71 do 78, 82, 92 in od 98 do 101.)
      Predmet 
      
         
               Na eni strani predlog za razglasitev ničnosti člena 2 Uredbe Sveta (ES) št. 428/2005 z dne 10. marca 2005 o uvedbi dokončnih
                  protidampinških dajatev pri uvozu rezanih vlaken iz poliestra s poreklom iz Ljudske republike Kitajske in Saudove Arabije,
                  o spremembi Uredbe (ES) št. 2852/2000 o uvedbi dokončnih protidampinških dajatev pri uvozu rezanih vlaken iz poliestra s poreklom
                  iz Republike Koreje in o zaključku protidampinškega postopka v zvezi z uvozom teh izdelkov s poreklom iz Tajvana (UL L 71,
                  str. 1) ter na drugi strani predlog na podlagi člena 241 ES, naj se razglasi, da se določbe Uredbe Sveta (ES) št. 384/96 z
                  dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti (UL 1996, L 56, str. 1)
                  ne uporabljajo v delu, v katerem potrjujejo sporne ugotovitve, ki jih vsebuje Uredba št. 428/2005.
               
            Izrek 
      
         
                  1)
               
               
                  
               
               
                  	Razglasi se ničnost člena 2 Uredbe Sveta (ES) št. 428/2005 z dne 10. marca 2005 o uvedbi dokončnih protidampinških dajatev
                     pri uvozu rezanih vlaken iz poliestra s poreklom iz Ljudske republike Kitajske in Saudove Arabije, o spremembi Uredbe (ES)
                     št. 2852/2000 o uvedbi dokončnih protidampinških dajatev pri uvozu rezanih vlaken iz poliestra s poreklom iz Republike Koreje
                     in o zaključku protidampinškega postopka v zvezi z uvozom teh izdelkov s poreklom iz Tajvana, ker pritodampinška dajatev,
                     določena za izvoz proizvodov, ki jih izdeluje in izvaža družba Huvis Corp., v Evropsko skupnost, presega tisto, ki bi se uporabila,
                     če bi se prilagodila normalna vrednost na podlagi obdavčenja uvoza in posrednih davkov ob uporabi metode ,,input“, ki je bila
                     uporabljena v prvotni preiskavi.
                  
               
            
         
                  2)
               
               
                  
               
               
                  	V preostalem se tožba zavrne.
               
            
         
                  3)
               
               
                  
               
               
                  	Svet nosi svoje stroške in 70 % stroškov, ki jih je priglasila družba Huvis Corp.
               
            
         
                  4)
               
               
                  
               
               
                  	Komisija nosi svoje stroške.